**Imatran vammaisneuvoston tekemä esteettömyyskartoitus 15.5.2019 Imatrankoskella**

**Yhteenveto havainnoista (+, - merkinnöillä)**

**Etelä-Karjalan Osuuspankki, Einonkatu 6**

+ sähköinen ulko-ovi

- pankkisalissa tai kassalla ei ole induktiosilmukkaa

+ kaikumista ei kuitenkaan ole, koska seinillä on akustiikkalevyt

- kalusteet on sijoitettu ahtaasti, joten pyörätuolin kulkureitti estyy

+ huonekalut on siirrettävissä

- kulkureitti yläkertaan on ulkokautta, kerrostalon rappukäytävän kautta

+ hissi toimiva, mutta hissille ei ole selkeää opastusta - kaikkien kylttien kontrasti on huono (valkoinen teksti vaalean harmaalla pohjalla)

- yläkertaan menevät portaat ovat jyrkät, eikä niissä ole kontrastiraitaa

- invapysäköintipaikka on kapea ja jalkakäytävälle pääsee vain autotien kautta, pysäköintipaikka on myös kaukana ulko-ovesta

+ ylemmäs rinteeseen olisi mahdollista saada toimivampi invapysäköintipaikka (kaupunki!!)

**Uutisvuoksi, Einokatu 2**

- neljä rappusta eikä vaihtoehtoista reittiä ole

- ovessa ei ole edes puhelinnumeroa

**Väärätalo-ravintola / Center Hotel**, **Koskenparras 3**

- oviaukko kapea, mutta sen saa kuitenkin auki tupla-aukoksi (ei yksin)

- Väärätalon puolelle on lyhyt, jyrkkä ja liukas luiska

- Väärätalo-ravintolaan pääsee vain hotellin puolelta

- Väärätalossa tai hotellin aulassa ei ole inva-wc:tä

**Intersport, Koskenparras 5**

- Matinkadun ja ison parkkipaikan puoleiset ovet tuulikaappeineen yksin mahdottomia kulkea pyörätuolilla

+ Koskenpartaan puolella on automaattiovet, joten ne on toteutettavissa myös muille oville

**Rosso, Koskenparras 1**

- luiskalle ei ole opastusta – se on piilossa puskan takana

**Pienet erityistavarakaupan liiketilat Koskenpartaalla**

- useassa liikkeessä on portaita ja kynnys

- osassa on vielä tuulikaappi, jossa täytyy tehdä pyörätuolilla 45 asteen käännös päästäkseen liikkeeseen

- yhdessä liikkeessä on jyrkkä ja kapea luiska, joten se ei ole käytettävissä yksin ja/tai leveän pyörätuolin kanssa

+ terasseille on esteetön kulku

**Vuoksenniskan kirjasto, Vuoksenniskantie 96**

+ kirjasto on itsessään esteetön

- invapysäköintiä ei ole merkitty - henkilökunta kertoi, että invapysäköinti on talon päädyssä

- ko. paikat ovat kapeat ja reunakiveykset niiden ympärillä – ongelmana on autosta ulos pääseminen

**Palvelutalo Iltatähti, Poikkivirrankuja 4**

+ tilava wc, wc-paperirulla lähellä, on kahvat

+ liukuovi ulko-ovena

+ valoisa ruokasali

+ kyltti ”tulethan tuoksutta”

+ olohuoneessa kirjat kaapissa lasiovien takana; pölyä vähemmän

+ langaton vierasverkko

+ tilava hissi

+ kaksi saunaosastoa ja pesula

+ kuntosalin laitteisto hyvä ja painojen säätö automatisoitu

- ei erillistä inva-pysäköintipaikkaa

- kuntosalin ovi on raskas avata

- portaat on tummat, joten porrasaskelmien reunoja on vaikea havaita, portaiden pinta liukas > parannusta olisi tehtävissä laittamalla portaiden etureunaan värikontrasti ja karhennusnauha

**Eksoten palvelupisteet**

**Hammashoitola, Heikinkatu 1, 2. kerros**

+ eteisessä on kaiteet ja tuoli

+ kynnys on matala

+ inva-wc on asiallinen

- inva-pysäköintipaikka on kaukana ulko-ovesta

- pyörätuoli on haettava ala-aulasta

- kierreportaat, jossa portaiden reunat on vaikea havaita, eteinen on hämärä

- ilmoittautuminen tehdään automaatilla: näyttöruudussa on pieni tekstifontti, automaattia voi pystysuunnassa laskea ja nostaa, apua saatavissa hoitohenkilökunnalta

**Lasten ja nuorten talo, Tainionkoskentie 14, 2. ja 3. kerros**

+ porraskäytävässä alakerrassa siirrettävä luiska, joka madaltaa kynnystä

**2. kerros**

+ inva-pysäköintipaikkoja on kaksi

+ ovessa on ilmoitus kiinteistön hoidon yhteystiedoista, - ilmoituksessa on vanha osoite Mitra Imatran Rakennuttaja Oy:lle (Esterinkatu)

- kierreportaat, havainto kuten hammashoitolassa

- inva-wc puuttuu tästä kerroksesta

- wc, jossa on korkea kynnys eikä pyörätuolilla mahdu wc:hen

**3. kerros**

+ inva-wc on, mutta seinässä ja ovessa ei ole kaiteita

- normi wc:n ovessa lappu; ”Vessan oven lukko reistailee. Jos jumittaa, nosta ovea ylöspäin”

- lelut kapealla käytävällä, liikkumatila käytävässä kapenee

**Imatran Aikuisten keskus, Tainionkoskentie 1, 1. ja 2. kerros**

- tiloissa on kynnyksiä

- ulko-ovesta sisään mentäessä oikealle lähtevä käytävä on loivasti nouseva, pitkä ja liukas

- hissin aukko on ahdas

- 1. kerroksen wc on lukittujen ovien takana virkailijoiden puolella, infosta on pyydettävä oven avaus, kaide on

- inva-wc on vain 3. kerroksessa

- opasteet puutteellisia

- onko ovien leveys riittävä pyörätuolille?

- ulko-ovelle tultaessa kolme teräspiikkiä pystyssä ylimmän portaan tasanteella

**Eksoten palvelut, Esterinkatu 10**

Kaikkia palvelupisteitä koskevat havainnot:

+ rakennuksen pääsisäänkäynnin edessä on kaksi invapysäköintipaikkaa

+ rakennuksen pääsisäänkäynnissä automaattinen ovi

+ rakennuksen aula-tilassa tilava inva-wc, mutta ovessa ei ole kaidetta

**Laboration näytteenotto, 1. kerros**

+ tila on esteetön

**Imatran Iso apu -palvelukeskus**

- Esterinkadun puolella ei ole invapysäköintipaikkoja.

- Esterinkadun puolelta pyörätuolilla kulku yksin pyörätuolilla ei onnistu. Iso-apu toimipisteeseen pääsee parhaiten pääsisäänkäynnin kautta esteettömästi.

- 4. kerroksen kuntouttaviin palveluihin kulku ei ole esteetön, ovesta ei voi kulkea yksin pyörätuolilla; palo-ovet on raskaat avata ja ovi on kapea pyörätuolille, tarvitaan apua avaamaan rinnakkaisovi

**Monikulttuurikeskus Kipinä, Tainionkoskentie 10**

**+** Matinkadun puolelta tultaessa pyörätuolilla pääsee yksin kulkemaan esteettömästi

- katujen varrella välittömässä läheisyydessä kummallakaan puolella kiinteistöä ei ole invapysäköintipaikkaa

- Tainionkoskentien puolelta tultaessa luiska on niin jyrkkä, ettei pyörätuolilla pysty yksin kulkemaan. Ulko-ovessa on korkeahko kynnys. Onko ulko-ovi riittävän leveä, että pyörätuolilla pääsisi ovesta? Ulko-ovi vaikutti kapealta.